recursal/SuperWikiNEXT-32B huggingface dataset:
**கிரஹாம் டக்ளஸ் மெக்கென்சி** (Graham Douglas McKenzie பிறப்பு 24 ஜூன் 1941) என்பவர் முன்னாள் ஆத்திரேலியத் துடுப்பாட்ட வீரர் ஆவார்.இவர் ஆத்திரேலியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடினார். 60 தேர்வுத் துடுப்பாட்டப் போட்டிகளில் விளையாடி 945 ஓட்டங்களை எடுத்துள்ளார். அதில் அதிகபட்சமாக76 ஓட்டங்களை எடுத்துள்ளார். இவரது மட்டையாட்ட சராசரி 12.27 ஆகும். பந்துவீச்சில் இவர் 246 இழப்புகளைக் கைப்பற்றியுள்ளார். அதில் 5 இழப்புகளை 16 முறை கைப்பற்றியுள்ளார். இவரின் பந்துவீச்சு சராசரி 29.78 ஆகும். இவர் 71 ஓட்டங்களை விட்டுக் கொடுத்து 8 இழப்புகளைக் கைப்பற்றியதே இவரின் சிறந்த பந்துவீச்சு ஆகும். இவர் ஒரு ஒருநாள் பன்னாட்டுத் துடுப்பாட்டப் போட்டியில் மட்டுமே விளையாடியுள்ளார்.இவர் 383 முதல் தரத் துடுப்பாட்டப் போட்டிகளில் விளையாடி 5662 ஓட்டங்களை 15.64 எனும் சராசரியில் எடுத்தார். இவர் அதிகபட்சமாக 76 ஓட்டங்களை எடுத்தார். பின் பந்துவீச்சில் 1,219 இழப்புகளைக் கைப்பற்றினார். 

இவர் மேற்கு ஆஸ்திரேலியத் துடுப்பாட்ட அணிக்காக 1960 ஆம் ஆண்டு முதல் 1974 ஆம் ஆண்டு வரையிலும் , லீசெஸ்டர்ஷைர் துடுப்பாட்ட அணிக்காக 1969 ஆம் ஆண்டு முதல் 1975 வரையிலும், டிரான்ஸ்வால் துடுப்பாட்ட அணிக்காக 1979 முதல் 1980வரையிலும் மற்றும் ஆஸ்திரேலியத் துடுப்பாட்ட அணிக்காக 1961 முதல் 1971 வரையிலும் இவர் துடுப்பாட்டம் விளையாடினார். 1965 ஆம் ஆண்டில் விஸ்டன் துடுப்பாட்ட வீரராக அறிவிக்கப்பட்டார். அவர் ஆஸ்திரேலியாவின் முதன்மை விரைவு வீச்சாளராக ஆலன் டேவிட்சனுக்குப் பின் வந்தார். அவரது தந்தை எரிக் மெக்கென்சி மற்றும் மாமா டக்ளஸ் மெக்கென்சி ஆகியோர் மேற்கு ஆஸ்திரேலியாவுக்காக துடுப்பாட்ட விளையாடியதுடன், கார்த் 1961 ஆம் ஆண்டில் இங்கிலாந்து ஆஷஸ் சுற்றுப்பயணத்திலும் 19 ஆம் வயதில் இவர் தேர்வானார்.லார்ட்ஸில் நடந்த இரண்டாவது தேர்வுத் துடுப்பாட்டப் போட்டியில் இவர் அறிமுகமானார், அந்தப் போட்டியில் 37 பந்துகளில் 5 இழப்புகளைக் கைப்பற்றினார்.அந்தப் போட்டியில் இங்கிலாந்துத் துடுப்பாட்ட அணியினை ஆத்திரேலியத் துடுப்பாட்ட அணி வென்றது.

ஆரம்ப ஆண்டுகளில்
----------------

மெக்கென்சி ஒரு விளையாட்டுக் குடும்பத்தில் வளர்ந்தார். அவரது தந்தை, எரிக் மெக்கென்சி, 1931-32 ஆம் ஆண்டில் தென்னாப்பிரிக்க துடுப்பாட்ட அணிக்கு எதிராக சுற்றுப்பயணம் செய்த மேற்கு ஆஸ்திரேலியத் துடுப்பாட்ட அணி சார்பாக விளையாடிய தொடக்க மட்டையாளர் ஆவார். அவரது மாமா, டக்ளஸ் மெக்கென்சி, பல போட்டிகளில் மேற்கு ஆஸ்திரேலியாவைப் பிரதிநிதித்துவப்படுத்திய ஒரு மட்டையாளர் ஆவார், 1945-46ல் லிண்ட்சே ஹாசெட்டின் சர்வீசஸ் அணிக்கு எதிரான தனது கடைசி போட்டியில் 88 ஓட்டங்கள் எடுத்தார். டக்ளஸ் மேற்கு ஆஸ்திரேலிய துடுப்பாட்ட சங்கத்தின் தலைவரானார். டக்ளஸ் மற்றும் எரிக் இருவரும் மேற்கு ஆஸ்திரேலியாவை வளைதடிப் பந்தாட்டத்தில் பிரதிநிதித்துவப்படுத்தினர்.  

அவரது இளமை பருவத்தில், மெக்கென்சி ஒரு பன்முக வீரராக இருந்தார், வலது கை மட்டையாளரான இவர் எதிர்ச் சுழற்சியை வீசினார். பன்னிரண்டு வயதில், 1953 ஆம் ஆண்டில் அடிலெய்டில் நடைபெற்ற 14 வயதுக்குட்பட்ட மாநிலங்களுக்கு இடையேயான போட்டியில் மேற்கு ஆஸ்திரேலியத் துடுப்பாட்ட அணியில் இவர் இடம்பெற்றார். ஆனால் மேற்கு ஆஸ்திரேலியாவில் இளம்பிள்ளை வாதம் தொற்றுநோய்க்குப் பிறகு இவர் அந்த அணியில் விளையாடவில்லை.அடுத்த ஆண்டில் பெர்த்தில் போட்டி நடைபெற்றபோது அவர் மாநிலத்தின் தலைவராக இருந்தார், தனது அணியை வெற்றி பெறச் செய்தார்.

சான்றுகள்
---------

1. 1 2  "Wisden 1965 – Graham McKenzie". -Wisden. 1965. 2007-05-21 அன்று பார்க்கப்பட்டது.
2. ↑   *The A-Z of Australian cricketers*. 1997.
**திருவெண்காட்டுப் புராண சாரம்**  என்னும் நூல் திருவெண்காட்டுப் புராணம் என்னும் நூலின் உச்சிக்கு ஏற உதவும் சாரம்  போல உருவாக்கப்பட்டுள்ள ஒரு நூல். புராண நூலும் சார நூலும் 16 ஆம் நூற்றாண்டில் தோன்றியவை. புராண நூல் சைவ எல்லப்ப நாவலரால் இயற்றப்பட்டது. இந்தச் சார நூலைச் செய்தவர் இந்த நூலில் அதிகம் ஈடுபாடு கொண்ட ஒரு புலவர். இவரது பெயர் தெரியவில்லை. இந்த நூலில் 20 விருத்தப் பாடல்கள் உள்ளன. ஒவ்வொரு பாடலும் 14 சீர் கொண்ட கழிநெடிலடி நான்கு கொண்டது.

##### பாடல் பகுதி - எடுத்துக்காட்டு

துவாபர யுகத்தில் சுவேதனாம் அரசன்

சூழ்வலம் பூதலம் வந்தான்
தோகையை இழந்தான் மரித்திடாது இருக்க
சோதியே இத்தலம் புகுந்தான்

அடிக்குறிப்பு
-------------

1. ↑  மு. அருணாசலம் (முதல் பதிப்பு 1977, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 158.
2. ↑  மாடிக்குச் சுவர் கட்டும் தொழிலாளர்கள் சாரத்தில் ஏறிப் பணி புரிவர். புராண நூலுக்கு இந்தச் சாரநால் வீடு கட்ட உதவும் சாரம் போலப் பயன்படும் நூல்
3. ↑  இது ஒரு பாடலில் உள்ள ஓர் அடி
4. ↑  பாடல் பொருள் நோக்கில் சொற்பிரிப்பு செய்யப்பட்டுள்ளது
5. ↑  திருவான்மியூர் உ. வே. சாமிநாதையர் நூல்நிலையம், சுவடி விளக்கம் தொகுதி 2, பக்கம் 170, ஆண்டு 1961
6°43′00″N 80°46′00″E﻿ / ﻿6.71667°N 80.76667°E﻿ / 6.71667; 80.76667

**பெலிவுல்லோயா** இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு நகரம் ஆகும். பெலிவுல்லோயா என்பது இப்பகுதியினூடாக பாயும் பெலிவுல் ஆற்றின் சிங்கள மொழிப் பெயரிலிருந்து தோன்றியப் பெயராகும். இது மாவட்ட தலைநகரான இரத்தினபுரி நகரத்தில் இருந்து மேற்குத் திசையில் அமைந்துள்ளது. இந்நகரம் சுற்றுலாப் பயணிகளில் கவனத்தைப் பெற்ற இடங்களில் ஒன்றாகும். ஓட்டன் சமவெளியின் உலக முடிவு என அழைக்கப்படும் 1000 அடி செங்குத்துச் சாய்வின் கீழ்ப் பகுதியில் இந்நகரம் அமைந்துள்ளது.

புவியியலும் காலநிலையும்
-----------------------

பெலிவுல்லோயா மத்திய மலைநாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 736 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி வடகிழக்கு பருவப் பெயர்ச்சி மழை மூலம் கிடைக்கிறது. 1900-2000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
------

இது சிங்களவர்களை பெரும்பான்மையாக கொண்ட ஒரு நகரம் ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.

கைத்தொழில்
----------

இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலை, இறப்பர், தோட்டங்களும் காணப்படுகிறது. இரத்தினக்கல் அகழ்வுகளும் நடபெற்று வருகின்றன.

உசாத்துணைகள்
------------

* புவியியல் இயல்புகள்-பெலிவுல்லோயா
**திருவெண்காட்டுப் புராணம்**  என்னும் நூல் 16 ஆம் நூற்றாண்டில் வாழ்ந்த சைவ எல்லப்ப நாவலர் என்பவரால் இயற்றப்பட்டது. திருவெண்காடு ஊரிலுள்ள பெருமான்மீது இந்தப் புராணம் பாடப்பட்டுள்ளது. இப் புலவர் திருத்தொண்டர் புராண சாரம் என்னும் நூலையும் பாடியிருக்கிறார்.

பாயிரம் மற்றும் 18 சருக்கங்கள் கொண்ட இந்த நூலில் 614 பாடல்கள் உள்ளன.

##### பாடல் - எடுத்துக்காட்டு

பன்னு சிவநெறி வளர வேண்டிபு, பரஞ்சோதி அடிகள் இந்தப் பதியின் மேவி
மன்னு புகழ்ச் சுவேதனப் பெருமான் இங்கே, வருக என விளம்புதலும் மவுனம் நீங்கி
தன்னிகர் இல் அவனது அருள் பெற்றுச் சைவ, சந்தான நெறி தழைக்கத் தமிழ்நூல் செய்தோன்
அன்னையின் அன்புடையவன் மெய்கண்ட தேவன், அடியவருக்கு அடியவர் தாள் அகத்தில் சேர்ப்பாம்.  
மெய்கண்டார் மூன்று வயது வரையில் மௌனமாயிருந்தார், பரஞ்சோதி முனிவர் உபதேசம் பெற்ற பின் பேசினார், தாய்மாமன் திருவெண்ணெய் நல்லூர்க் காங்கேய பூபதியால் வளர்கப்பெற்றார் - என்னும் செய்திகளை இப்பாடல் தெரிவிக்கிறது.

##### பதிப்பு

இந்தப் புராணம் இந்த நூலாசிரியரின் மரபில் வந்தோரால் 1905 ஆம் ஆண்டு பெருந்தோட்டம் ஆசிரியர் துரைசாமிப் பிள்ளை பார்வையில், சென்னை ஈக்காடு, இரத்தினவேலு முதலியாருடைய பண்டித மித்திர அச்சகத்தில் பதிப்பிக்கப்பட்டுள்ளது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1977, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 153.
2. ↑  எண்சீர் விருத்தப் பாடல்
3. ↑  பொருள் நோக்கில் சொற்பிரிப்பு செய்யப்பட்டுள்ளது
**காஞ்சிபுரம் சர்வ தீர்த்த முத்தி மண்டபம்** எனும் பெயர் பெற்ற இது, காஞ்சிபுரத்திலுள்ள கோயில் மண்டபங்களில் ஒன்றாகும். இது, சர்வ தீர்த்தம் (குளத்தின்) மேற்கரை மண்டபமாக தாபிக்கப்பட்டுள்ளது. மேலும், இம்மண்டபத்தின் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.

தல வரலாறு
---------

காலையில் எழுந்தவுடன் இம்மண்டபத்தை மனதில் நினைப்பவர்கள் பாசத்தினின்றும் விடுபட்டு வீடுபேறடைவர் என்பது வரலாறாகும்.

தல விளக்கம்
-----------

முத்தி மண்டபம், உலகெலாம் ஈறுசேர் பொழுதினும் இறுதியின்றியே மாறிலாதிருந்திடு வளங்கொள் காஞ்சியில் மூன்று மண்டபங்கள் உள்ளன. ஆடிசன்பேட்டை முத்தீசர் சந்நிதியில் இருக்கும் முத்திமண்டபம் ஒன்று (1), சருவதீர்த்தத்தின் மேலைக் கரையில் உள்ள **முத்திமண்டபம்** ஒன்று (2); திருவேகம்பர் திருக்கோயிலுக்கு வெளியில் பதினாறுகால் மண்டபத்தினை அடுத்து, ‘இராமேச்சுரம்’ என்னும் தலத்தில் இராமன் திருமுன்பு பரமானந்த மண்டபம் ஒன்று (3). இம் மூன்று மண்டபங்களையும் விடியற் காலையில் எழுந்து அன்போடு நினைப்பவர் பல தளையினின்றும் விடுபட்டு முத்தியை அடைவர்.

தல பதிகம்
---------

* **பாடல்**: (**முத்தி மண்டபம்**)

மண்டப வருநாள் செல்லாக் காஞ்சிமா நகரின் மூன்று
மண்டபந் திகழும் முத்தீச் சரத்தெதிர் வயங்கும் முத்தி 
மண்டபம் ஒன்று சார்வ தீர்த்தத்தின் மருங்கு முத்தி
மண்டபம் ஒன்று கண்டோர் தமக்கெலாம் வழங்கு முத்தி.
* **பொழிப்புரை**:

*உலகழியுங்காலமும் அழியாத காஞ்சிமா நகரில் மூன்று மண்டபங்கள்* 
*விளங்கும்: முத்தீச்சரத் தெதிரில் விளங்கும் முத்தி மண்டபம் ஒன்று; சருவ* 
*தீர்த்தத்தின் மேற்குக் கரையில் மண்டபம் ஒன்று; கண்டோர் யாவர்க்கும்* 
*முத்தியை நல்கும்*.

அமைவிடம்
--------

தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்குப் பகுதியில் வேலூர் செல்லும் சாலையிலுள்ள சர்வதீர்த்தத்தின் (குளத்தின்) மேற்கு கரையில் இம்மண்டபம் தாபிக்கப்பட்டள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்மேற்கு திசையில், சுமார் 1 கிலோமீட்டர் தொலைவிலுள்ளது. மற்றும் காஞ்சி பேருந்து நிலையத்திலிருந்து, காஞ்சி கச்சபேசுவரர் கோயிலின் வழியாக காஞ்சி சங்கர மடத்தை கடந்து சற்று தூரம் சென்றால் இந்த மண்டபத்தை அடையலாம்.

மேற்கோள்கள்
-----------

1. ↑  projectmadurai.org | காஞ்சிப் புராணம் | 46. சர்வ தீர்த்தப்படலம் (1619 - 1644) | 1642 முத்தி மண்டபம்
2. ↑  "shaivam.org | காஞ்சி சிவத்தலங்கள் | முத்திமண்டபம்". 2015-06-03 அன்று மூலம் பரணிடப்பட்டது. 2016-03-24 அன்று பார்க்கப்பட்டது.
3. ↑  tamilvu.org | காஞ்சிப் புராணம் | திருத்தல விளக்கம் | முத்தி மண்டபம் | பக்கம்: 830 - 831.
4. ↑  tamilvu.org | காஞ்சிப் புராணம் | சருவதீர்த்தப் படலம் | பாடல் 24| பக்கம்: 485
5. ↑  "shaivam.org | சர்வ தீர்த்தக் கரை, முத்திமண்டபம்". 2018-02-06 அன்று மூலம் பரணிடப்பட்டது. 2016-03-24 அன்று பார்க்கப்பட்டது.

புற இணைப்புகள்
--------------

* காஞ்சி கோயில்களின் சாலைகள் வரைபடம்.
கோயில் முகப்பு
**திருவெண்ணெய்நல்லூர் மெய்கண்டதேவ நாயனார் கோயில்** தமிழ்நாட்டில் விழுப்புரம் மாவட்டத்தில் உள்ள கோயிலாகும்.

அமைவிடம்
--------

இக்கோயில் விழுப்புரம் மாவட்டத்தில் திருக்கோயிலூர் வட்டத்தில் உளுந்தூர்ப்பேட்டை அருகில் திருவெண்ணெய்நல்லூர் என்னுமிடத்தில், நகரின் வடக்கு வீதியில் அமைந்துள்ளது.விழுப்புரத்திலிருந்து அரசூர் கூட்டு சாலையில் 22 கிமீ தொலைவிலும், திருக்கோயிலூர் கடலூர் சாலையில் 20 கிமீ தொலைவிலும் உள்ளது.

மூலவர்
------

இக்கோயில் திருவாவதுறை ஆதீனத்தின் கட்டுப்பாட்டில் உள்ள கோயிலாகும். 
இக்கோயிலின் மூலவராக மெய்கண்ட தேவர் உள்ளார். அவர் புறச் சந்தான குரவர்கள் எனப் பாராட்டப்படுகின்ற நால்வருள் முதன்மையானவரும், சைவ சித்தாந்த நூல்களுள் தலையாய சிவஞான போதத்தை இயற்றியவரும் ஆவார். சந்தானக் குரவர்களில் புறச்சந்தானக் குரவர்களில் முதன்மையானவராவார்.

அமைப்பு
-------

நுழைவாயில், முன் மண்டபம், திருச்சுற்று, கருவறை, விமானம் உள்ளிட்ட பல பகுதிகளைக் கொண்டு இக்கோயில் அமைந்துள்ளது. மகாமண்டப மேற்கூரையின் நடுவில் அமைக்கப்பட்டுள்ள பிரமிடு வடிவம் மூலமாக ஆற்றல் குவிக்கப்பட்டு மன ஒருமைப்பாடு கிடைக்கிறது. சிதம்பரத்தில் உள்ளது போல இக்கோயிலில் சற்று பெரிய அளவில் பஞ்சாட்சரப்படி உள்ளது. நமச்சிவாய என்ற ஐந்து அட்சரங்களும் யந்திரங்களாக இப்படிகளின்கீழ் அமைக்கப்பட்டுள்ளதால் இது பஞ்சாட்சரப்படி எனப்படுகிறது.

விழாக்கள்
---------

மெய்கண்டாருக்கு தினமும் நித்ய பூசையும், அஷ்டமிகளில் சிறப்பு பூசையும் மாலை நேர பூசையும் நடைபெறுகின்றன. ஒவ்வொரு ஆண்டும் ஐப்பசி மாதத்தில் சுவாதி தினத்தன்று மெய்கண்டார் குரு பூசை சிறப்பாகக் கொண்டாடப்படுகிறது. ஐப்பசி மாதம் சுவாதி நட்சத்திரத்தன்றும், ஒவ்வொரு மாதமும் வரும் சுவாதி நட்சத்திர நாள் மற்றும் வியாழக்கிழமைகளில் குரு வழிபாடு சிறப்பாக நடைபெறுகிறது.

குடமுழுக்கு
-----------

22 ஆண்டுகளுக்குப் பின் தற்போது இக்கோயிலில் குடமுழுக்கு நடப்பதற்கான ஏற்பாடுகள் நடைபெறுகின்றன.

மேற்கோள்கள்
-----------

1. 1 2  மெய்கண்டார் கோயில் திருப்பணி துவக்கம், தினமலர், 12 மார்ச் 2016
**பின்னவாசல் சௌமியநாராயணபெருமாள் கோயில்** தமிழ்நாட்டில் திருவாரூர் மாவட்டம், பின்னவாசல் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் லெட்சுமிநாரயணபெருமாள், அரள்மிகு லெட்சுமி சன்னதிகளும், கருடாழ்வார் ஆஞ்சநேயர், தாயார் உபசன்னதிகளும் உள்ளன. இங்குக் கோயில் குளம், கோயில் கல்வெட்டு போன்றவை உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
\***இரு மாற்றுருக்களில்**,  

B ஆட்சியுடைய எதிருரு,  

b பின்னடைவான எதிருரு. 
\***சந்ததியில் மரபணுவமைப்பு**,
1 BB, 2 Bb, 1 bb
\***சந்ததியில் தோற்றவமைப்பு**,
1 + 2 = 3 ஊதாப் பூக்கள்  

1 வெள்ளைப் பூ
மரபியலில் **பின்னடைவானது** (Recessive) என்றால், ஒரு தனி மரபணுவில் இருக்கக்கூடிய இரு வடிவங்களில் அல்லது மாற்றுருக்களில் ஒன்று, மற்றைய வடிவம் அல்லது மாற்றுருவினால் ஆதிக்கம் செலுத்தப்பட்டு, அந்த மரபணுவினால் கட்டுப்படுத்தப்பட்டு இருப்பதாகும். இதனால் குறிப்பிட்ட பின்னடைவான இயல்பின் தோற்றவமைப்பு வெளித்தெரிய வேண்டுமாயின், பின்னடைவான மாற்றுருக்கள் சமநுக அமைப்பில் இருக்க வேண்டியது அவசியமாகும். அப்படியல்லாமல் இதரநுக அமைப்பில் இருக்குமாயின், பின்னடைவான மாற்றுருவுக்குரிய தோற்றவமைப்பு மற்றைய ஆட்சியுடைய மாற்றுருவினால் மறைக்கப்பட்டு விடும்.

இரு மாற்றுருக்களைக் கொண்ட ஒரு இயல்பின் எளிமையான ஒரு முன்மாதிரியைப் பார்ப்போம். B,b என்பன பூவின் நிறத்திற்குக் காரணமான மரபணுவில் உள்ள இரு மாற்றுருக்கள் எனக் கொண்டால், அங்கே BB, Bb, bb என்னும் மூன்று வகையான மரபணுவமைப்புக்கள் தோன்றலாம். b மாற்றுருவானது, B மாற்றுருவுக்குப் பின்னடைவானதாயின், Bb என்ற மரபணுவமைப்பில் b க்குரிய வெள்ளை நிறம் வெளிக்காட்டப்படாது. பதிலாக ஊதா நிறமே வெளித்தெரியும். ஆனால் bb மரபணுவமைப்பானது வெள்ளை நிறப் பூவைத் தரும். 
நடைமுறையில் ஆட்சியுடைய அலகானது ஆங்கில எழுத்தாலும், பின்னடைவான அலகானது ஆங்கில சிறிய எழுத்தாலும் குறிக்கப்படுகின்றது.

மனிதரில், பால்குறி நிறப்புரிகளில் இணைந்திருக்கும் சில மரபணுக்களில், பின்னடைவான மாற்றுருக்கள் காரணமாக மரபு வழியாகக் கடத்தப்படும் சில நோய் நிலைகள் காணப்படுகின்றன. 
எ.கா: 

* குருதி உறையாமை - X பாலின நிறப்புரியில் இணைந்திருக்கும் ஒரு பின்னடைவான எதிருரு காரணமாகின்றது.
* நிறக்குருடு - X பாலின நிறப்புரியில் இணைந்திருக்கும் ஒரு பின்னடைவான எதிருரு காரணமாகின்றது.
**காஞ்சிபுரம் கூரம் வித்ய வீனித பல்லவ பரமேஸ்வரம் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் காஞ்சீபுரம் மாவட்டத்தில் காஞ்சிபுரத்திலிருந்து 10 கிமீ தொலைவில் கூரம் என்னுமிடத்தில் அமைந்துள்ளது. இக்கோயிலின் தல மரம் வில்வம் ஆகும்.

இறைவன், இறைவி
-------------

இக்கோயிலின் மூலவராக வித்ய வீனித பல்லவ பரமேஸ்வரர் உள்ளார். சிவலிங்கத்தின்மீது பீடம் சதுர வடிவில் உள்ளது.

வரலாறு
------

இக்கோயில் ராமர் வழிபட்டதாகும். தினமும் மாலையில் சூரியன் மறையும் வேளையில் கதிர்கள் மூலவர் விழும்வகையில் கோயில் உள்ளது. இக்கோயில் தூங்கானைமாட வடிவத்தில் உள்ளது. மண்டபத்தூண்களில் கல்வெட்டுகள் உள்ளன. பரமேச்வர வர்மன், ராஜசிம்மன், நந்திவர்மன், நிருபதுங்கன் ஆகிய பல்லவ மன்னர்கள் இவ்வூரின்மீது ஈடுபாடு செலுத்தினர். ஏழாம் நூற்றாண்டில் முதலாம் பரமேச்வர வர்ம பல்லவர் காலத்தில் வித்ய வினீத பல்லவர் என்னும் குறுநில மன்னர் இவ்வூரில் நிலத்தை விலைக்கு வாங்கி இக்கோயிலைக் கட்டியுள்ளார். ஆதலால் இவ்வூர் வித்ய வீனித பல்லவ பரமேஸ்வரம் எனப்படுகிறது.

இக்கோயிலின் மற்றொரு வரலாறாக மா. இராசமாணிக்கனார் பின் வருமாரு விவரிக்கிறார். "பரமேசுவரவர்மன் சிறந்த சிவ பத்தன். இவன்தன் பெருநாட்டின் பல பாகங்களில் சிவன் கோவில்களக் கட்டினான்; பலவற்றைப் புதுப்பித்தான். இவன் கூரம் என்ற சிற்றுரில் சிவன்கோவில் ஒன்றைக் கல்லாற்கட்டினான். அதற்கு இவ்வரசன் 'பரமேசுவர மங்கலம்' எனத் தன் பெயர் பெற்ற சிற்றுரை மானியமாக விட்டான். அங்குக் கட்டப்பட்ட கோவில் வித்யா விநீத பல்லவ-பரமேசுரவ க்ருகம் எனப் பெயர்பெற்றது. இக்கோவிலே தமிழகத்து முதற்கற்கோவில் ஆகும்.

இப்பொழுது பெரிய சிவன் கோவில்களில் நடக்கும் எல்லா வழிபாடுகளும் இவன் காலத்திலும் நடந்து வந்தன என்பதைக் கூரம் பட்டயத்தால் அறியலாம். கோவிலில் பாரதம் சொல்லச் செய்த அரசன் இவன், கூரம் பட்டய முதல் இரண்டு சுலோகங்கள் பரமேச்சுரனை (கடவுளை) வாழ்த்தியுள்ளன."

விழாக்கள்
---------

பிரதோஷம், மகாசிவராத்திரி, சிவராத்திரி,பௌர்ணமி உள்ளிட்ட விழாக்கள் இங்கு சிறப்பாக நடைபெறுகின்றன.

மேற்கோள்கள்
-----------

1. 1 2 3  அருள்மிகு வித்ய வீனித பல்லவ பரமேஸ்வரம் திருக்கோயில், தினமலர் கோயில்கள்
2. ↑  மா. இராசமாணிக்கனார் (முதற் பதிப்பு 1944; மறு அச்சு 2000). *பல்லவர் வரலாறு*. சென்னை: தென்னிந்திய சைவசித்தாந்த நூற்பதிப்புக் கழகம். பக். 140. .
3. ↑  C.Srinivasachari’s History & Institutions of the Pallavas p.15.
**பின்னடைவுத் திசைவேகம்** *(Recessional velocity)* என்பது ஒரு பொருள் விலகிச் செல்லும், குறிப்பாக பூமியிலிருந்து விலகிச்செல்லும் விகிதத்தைக் குறிக்கிறது.

அண்டவியல் பயன்
--------------

வெகு தொலைவிலுள்ள விண்மீன் பேரடைகளுக்கு பின்னடைவு திசைவேகம் மிகவும் பொருத்தமாக உள்ளது. பூமியிலிருந்து அவற்றுக்கிடையே உள்ள தொலைவுக்கு ஏற்ப அவற்றின் சிவப்புப் பக்கப் பெயர்ச்சி விகிதச் சம அளவில் நகர்கிறது (அப்பிள் விதி). சிவப்புப் பக்கப் பெயர்ச்சி பொதுவாக பின்னடைவு திசைவேகத்தின் விளைவாக நிகழ்கிறது என்று பொருள் விளக்கம் தரப்படுகிறது. இப்பின்னடைவுத் திசைவேகம் ஒரு வாய்ப்பாட்டின் வழியாகக் கணக்கிடப்படுகிறது.

{\displaystyle v=H\_{0}D\ }
இங்கு {\displaystyle H\_{0}} என்பது அப்பிள் மாறிலியைக் குறிக்கிறது. {\displaystyle D} என்பது இடையீட்டுத் துரம் மெகாபார்செக் அல்லது மெகாபுடைநொடியையும், {\displaystyle v} என்பது பின்னடைவுத் திசைவேகத்தையும் குறிக்கிறது. இது பொதுவாக கிலோமீட்டர்/வினாடி களில் அளவிடப்படுகிறது. 
சிவப்புப் பக்கப் பெயர்ச்சியின் போது பொதுவாக வெளிவிடப்படும் மின்காந்த கதிர்வீச்சின் அடிப்படையிலேயே பின்னடைவுத் திசைவேகம் கணக்கிடப்படுகிறது. விண்மீன் பேரடையின் தொலைவானது பின்னர் அப்பிள் விதியைக் கொண்டும் கணக்கிடப்படுகிறது.

மேற்கோள்கள்
-----------

1. ↑  *Recessional velocity* (*en.mimi.hu*) Accessed 3. 1. 2015.
**ஆண்டாள் வெங்கடசுப்பாராவ் மெட்ரிக் மேல்நிலைப்பள்ளி (**Andal venkadasubbaarao metric higher secondary) என்பது சென்னையிலுள்ள ஒரு பள்ளி ஆகும்.இது மதராஸ் சேவாசதனின் ஒரு அங்கமாகும்.1987 ஆம் ஆண்டு இது நிறுவப்பட்டது.மாண்டிச்சோரி அடிப்படையிலான கல்விமுறைத் தத்துவத்தை இந்தப்பள்ளி பின்பற்றுகிறது. ஆங்கிலவழிக் கற்றலை வழங்குகிறது.சமச்சீர் கல்விமுறை அடிப்படையிலான தேர்வுமுறை உள்ளது.இனிமையான கற்றல் முறையே பிரதான நோக்கம்.

வரலாறு
------

இந்தப்பள்ளியானது மதராஸ் சேவாசதனின் ஒரு அங்கமாகும்.இதனை உருவாக்கியது ஆண்டாள் மற்றும் அவருடைய கணவருமாகிய வென்கடசுப்பாராவ்.1987 ஆம் ஆண்டில் உருவாக்கப்பட்ட இந்தப் பள்ளியில் தற்போது 1300 மாணவர்கள் படிக்கின்றனர், இது மேல்நிலைப்பள்ளியாக தரம் உயர்த்தப்பட்டுள்ளது.இது ஒரு சுயஉதவி பெறும் பள்ளியாகும்.

சிறப்பம்சங்கள்
--------------

இசை அரங்கம் மற்றும் வெங்கடசுப்பாராவ் அரங்கம் 2006 -ல் கட்டப்பட்டது. தி இந்து சர்வதேச இசைத் திருவிழா , *ஷோ ஸ்டாப்பர்ஸ், லிட்டில் ஷோஸ் அவார்டு, தி அரேபிடன் நைட்ஸ்* ஆகிய நிகழ்வுகள் இங்கு நடைபெற்றுள்ளன.

The garden

வெளி இணைப்புகள்
---------------

அதிகாரப்பூர்வ வலைத்தளம்

சான்றுகள்
---------

1. ↑  "Events in Mutha venkata Subha Rao Hall". 18 September 2014 அன்று பார்க்கப்பட்டது.
2. ↑  "Award function in Mutha venkata Subha Rao Hall". 31 மே 2014 அன்று மூலம் பரணிடப்பட்டது. 18 September 2014 அன்று பார்க்கப்பட்டது.
வங்காளதேசத்தில் மௌலிபஜார் மாவட்டத்தின் அமைவிடம்
**மௌலிபஜார் மாவட்டம்** (Moulvibazar district) (வங்காள மொழி: মৌলভীবাজার জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் சில்ஹெட் கோட்டத்தில் உள்ளது. வடகிழக்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் **மௌலிபஜார்** நகரம் ஆகும்.

நிலவியல்
--------

டாக்கா – சில்ஹெட் நெடுஞ்சாலையில் அறிவிப்பு பலகை
வடகிழக்கு வங்காளதேசத்தில் அமைந்த இம்மாவட்டம் 2,707 சதுர கிலோ மீட்டர் பரப்பளவு கொண்டது.
இம்மாவட்டத்தின் வடக்கில் சில்ஹெட் மாவட்டம், மேற்கில் ஹபிகஞ்ச் மாவட்டம், கிழக்கில் இந்தியாவின் அசாம் மற்றும் திரிபுரா மாநிலங்களும், தெற்கில் இந்தியாவின் திரிபுராவும் எல்லைகளாகக் கொண்டது.

நிர்வாகம்
---------

2799.38 சதுர கிலோ மீட்டர் பரப்பு கொண்ட மௌலிபஜார் மாவட்டம், ஏழு துணை மாவட்டங்களையும், ஐந்து நகராட்சிகளையும், 67 உள்ளாட்சி ஒன்றியங்களையும், 2015 கிராமங்களையும் கொண்டுள்ளது.

மக்கள் தொகையியல்
----------------

தேயிலை பறிக்கும் பெண், மௌலிபஜார் மாவட்டம்
2799.38 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 19,19,062 ஆக உள்ளது. அதில் ஆண்கள் 9,44,728 ஆகவும், பெண்கள் 9,74,334 ஆகவும் உள்ளனர். பாலின விகிதம் 97 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 686 நபர்கள் வீதம் வாழ்கின்றனர். சராசரி எழுத்தறிவு 51.1 % ஆக உள்ளது.

போக்குவரத்து
------------

இம்மாவட்டதின் குலௌரா தொடருந்து நிலையம் மற்றும் ஸ்ரீமங்கள் தொடருந்து நிலையங்கள் நாட்டின் தலைநகரான டாக்கா வரை இணைக்கிறது.

பிற முக்கிய தகவல்கள்
--------------------

தேயிலைத் தோட்டம், ஸ்ரீமங்கள், மௌலிபஜார் மாவட்டம்
இம்மாவட்டம் நான்கு நாடாளுமன்றத் தொகுதிகளைக் கொண்டுள்ளது. இதன் அஞ்சல் சுட்டு எண் 3200 ஆகும்.
92 தேயிலைத் தோட்டங்களும், பத்து இரப்பர் தோட்டங்களும், இரண்டு இயற்கை எரிவாயு சுரங்கங்களும் கொண்டுள்ளது.
மோனு, தோலாய், சோனாய், ஃபனாய், கோபாலா, கோண்டினலா, சூரி, பிலாம் முதலிய ஆறுகள் இங்கு பாய்கிறது.
இம்மாவட்டத்தில் தேயிலை, நெல், வெற்றிலை, பாக்கு, அன்னாசி, பலா, ஆரஞ்ச், மூங்கில் விளைகிறது.

மேற்கோள்கள்
-----------

1. ↑  Shah Abdul Wadud (2012). "Maulvibazar District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  "List of Institutes in Moulavibazar District". Government of the People's Republic of Bangladesh, Directorate General of Health Services. 8 ஆகஸ்ட் 2012 அன்று மூலம் பரணிடப்பட்டது. 27 Aug 2013 அன்று பார்க்கப்பட்டது.
3. ↑  "Estimates of Aman Rice, 2012-2013" (PDF). Bangladesh Bureau of Statistics Agriculture Wing. 13 நவம்பர் 2013 அன்று மூலம் (PDF) பரணிடப்பட்டது. 27 Aug 2013 அன்று பார்க்கப்பட்டது.
4. ↑  Moulvibazar District, Bangladesh
5. ↑  Community Report Maulvibazar Zila June 2012
6. ↑  Moulvibazar District, Bangladesh

விக்கிமீடியா பொதுவகத்தில்,  
 ***Maulvi Bazar District***   
என்பதின் ஊடகங்கள் உள்ளன.
**பெல் ஹூக்சு** என்ற புனைப்பெயரில் பரவலாக அறியப்படும் **குளோரியா ஜீன் வாட்கின்சு** (*Gloria Jean Watkins*, 25, செப்டம்பர், 1952 - 15, திசம்பர், 2021), ஆபிரிக்க-அமெரிக்க பெண்ணிய எழுத்தாளரும் பேச்சாளரும் ஆவார். கென்டக்கியில் உழைப்பாளர் குடும்பத்தில் பிறந்து வளர்ந்த இவர் 1976இல் ஆசிரியப் பணியில் சேர்ந்தார். 1976இல் தென் கலிபோர்னியா பல்கலைக்கழகத்தில் கற்பிக்கத் தொடங்கினார். 1995 முதல் நியூயார்க் நகரக் கல்லூரியில் சிறப்பான ஆங்கிலப் பேராசிரியராக பணியாற்றுகிறார். முப்பதுக்கும் மேற்பட்ட நூல்களை எழுதியுள்ளார். தமது ஆக்கங்களில் வாட்கின்சு சமூகத்தை விமரிசித்து வருகிறார். அமெரிக்காவை ஓர் வெள்ளையராதிக்க, குடும்பத்தலைவராதிக்க, முதலாளித்துவ நாடாக விவரிக்கிறார்.

நூல்கள்
-------

1978இல் முதல் புத்தகத்தை பதிப்பித்தார்; இது அவரது கவிதைகளைத் தொகுத்து *அண்ட் தேர் வீ வெப்ட்: பொயம்சு* என்ற தலைப்பில் கோலெமிக்சு பதிப்பகத்தால் வெளியிடப்பட்டது. 1981இல் *ஆய்ன்ட் ஐ எ உமன்? பிளாக் விமென் அண்டு பெமினிசம்*  (நான் பெண்ணில்லையா: கருப்பின மகளிரும் பெண்ணியமும்) என்ற நூலை சௌத்எண்டு அச்சகம் பதிப்பித்தது. இதுவே அவரது முதல் ஆய்வு நூலாக அமைந்தது. இதனை எழுத ஆறு ஆண்டுகள் எடுத்துக் கொண்டார்; அச்சிட எட்டு ஆண்டுகள் ஆயிற்று. இசுட்டான்போர்டு பல்கலைக்கழகத்தில் பட்டப்படிப்பு படித்துக் கொண்டிருக்கையில் தமது 19வது அகவையில் இந்நூலை எழுதத் தொடங்கினார்.

1980களில் யேல் பல்கலைக்கழகத்தில் தன்னுடைய பெண் மாணாக்கர்கள் தங்கள் பிரச்சினைகளை எடுத்துரைக்க *சிஸ்டர்ஸ் ஆஃப் தி யாம்* என்ற குழுவை துவங்கினார். 1993இல் இதே பெயரில் நூல் வெளியிட்டார். உளவியல்சார் பிரச்சினைகளை விவாதிக்கும் அவரது முதல் நூலாக இது அமைந்தது. பெல் ஹூக்சு சிறுவர்களுக்காக நான்கு புத்தகங்களை எழுதியுள்ளார். இதில் *ஹாப்பி டு பி நாப்பி* என்ற நூல் புகழ்பெற்றது.

புனைபெயர்
---------

தனது கொள்ளுப் பாட்டி *பெல் பிளையர் ஹூக்சி*டமிருந்து தமது புனைப்பெயரைத் தெரிவு செய்தார். தமது புனைப்பெயரில் ஆங்கில மொழி மரபுக்கு மாறாக பெயர்ச்சொல்லில் பெரிய எழுத்துக்களைத் தவிர்த்தார். தம்மை விட தமது எழுத்துக்களே முக்கியமென்பதை உணர்த்தவே இவ்வாறு புனைப்பெயரை எழுதுவதாகக் கூறியுள்ளார்.

ஆவணப் படங்கள்
-------------

அரசியல் குறித்த பல ஆவணப்படங்களில் தோன்றியுள்ளார். இவரது சிறுவர் புத்தகமான *ஹாப்பி டு பி நாப்பி* ஆவணப்படமாக தயாரிக்கப்பட்டு 2004ஆம் ஆண்டின் சிறந்த ஆவணப்பட விருது பெற்றது.

மேற்சான்றுகள்
-------------

1. 1 2
2. ↑  hooks, bell. "Inspired Eccentricity: Sarah and Gus Oldham." Family: American Writers Remember Their Own. Eds. Sharon Sloan Fiffer and Steve Fiffer. New York: Vintage Books, 1996. 152.
**தியோமாலி** *(Deomali)* என்பது இந்தியாவின் அருணாச்சல பிரதேச மாநிலத்திலுள்ள திரப் மாவட்டத்தில் இருக்கும் ஒரு கணக்கெடுப்பில் உள்ள ஊராகும்.

புவியியல் அமைப்பு
-----------------

27.15857°வடக்கு மற்றும் 95.47816°கிழக்கு என்ற அடையாள ஆள்கூறுகளில் தியோமாலி நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  தியோமாலி நகரின் மொத்த மக்கள் தொகை 6060 ஆகும். இம்மக்கள் தொகையில் 53% பேர் ஆண்கள் மற்றும் 47% பேர் பெண்கள் ஆவர். தியோமாலி நகரின் சராசரி கல்வியறிவு சதவீதம் 62% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 69% எண்னிக்கையும் பெண்கள் 55% எண்ணிக்கையிலும் காணப்பட்டனர். மக்கள் தொகையில் 17% பேர் ஆறு வயதிற்கு உட்பட்டவர்களாக இருந்தனர்..2001 ஆம் ஆண்டில் திரப் அரசினர் கல்லூரி கோன்சாவிலிருந்து தியோமாலிக்கு மாற்றப்பட்டது. தற்போது இக்கல்லூரியில் 327 மாணவர்களும் 13 ஆசிரியப் பணியாளர்களும் உள்ளனர்.

ஊடகம்
-----

தியோமாலியில், அனைத்திந்திய வானொலி நிலையம் ஒன்று செயல்படுகிறது.. ஆகாசவானி தியோமாலி என்ற பெயரில் இயங்கும் இவ்வானொலி நிலையத்தில் இருந்து பண்பலை வரிசைகளில் ஒலிபரப்பு செய்யப்படுகிறது.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**ம்** (About this soundம் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் இருபத்துமூன்றாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "மகர மெய்" அல்லது "மகர ஒற்று" என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இம்மன்னா" என வழங்குவர்.

"ம்" இன் வகைப்பாடு
------------------

தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **ம்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **ம்** மெல்லின மெய் வகையைச் சேர்ந்தது. இவ்வெழுத்து, மென்மையான ஓசை உடையது ஆதலால் மெல்லின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது **ப்**, **ம்** என்னும் இரண்டும் மேலுதடும் கீழுதடும் பொருந்த உருவாவதால் **ப்**, **ம்** இரண்டும் ஒன்றுக்கு ஒன்று இன எழுத்தாக அமைகின்றன..

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
**திரள் கார்முகில்** ((**Cb**)) என்பவை மிகவும் உயரமான, அடர்த்தியான மேக வகையாகும். இம்மேகங்கள் இடி, மின்னல்களுடன் கூடிய மிக அதிக அளவிலான மழையைப் பொழியும். இந்த வகை மேகக் கூட்டம் பூகோசு அல்லது வெண் புகைமண்டலம் போல திரண்டிருக்கும். இராட்சத அளவில் சில மைல் தொலைவு வரைகூட நீளக் கூடியன. இவை கடுமையான இடி, மின்னல், புயல் காற்றுக்கு வழி வகுக்கும் ஆற்றல் கொண்டவை. மேலும் வானுக்கும் பூமிக்குமாக நகரும் ‘டொர்னாடோ’ என்னும் சுழற்காற்றையும் உருவாக்க வல்லவை.

700 அடிமுதல் 10,000 அடிவரை வெவ் வேறு உயரங்களில் உருவாகக்கூடிய இந்த பெருந்திரள் மேகக் கூட்டத் தை வானூர்திகள் கடக்கும்போது. அவற்றின் மின்னணுக் கருவிகள் திடீரென பாதிக்கப்பட்டு, விபத்து ஏற்பட வாய்ப்பு ஏற்படக்கூடியது என்பது குறிப்பிடத்தக்கது.

வெளி இணைப்புகள்
---------------

விக்கிமீடியா பொதுவகத்தில்,  
 ***Cumulonimbus clouds***   
என்பதின் ஊடகங்கள் உள்ளன. 

* Clouds-Online.com பல்வேறு முகில் வகைகளை விளக்கும் படங்களுடன் கூடிய முகில் வழிகாட்டி பரணிடப்பட்டது 2020-07-31 at the வந்தவழி இயந்திரம்

1. ↑  ஆர்.சிவா (2 ஆகத்து 2016). "கடும் இடி, மின்னல், புயலை ஏற்படுத்தக்கூடிய 'குமுலோநிம்பஸ்'﻿ ராட்சத மேகக் கூட்டத்தில் சிக்கியதா விமானம்?﻿- மாயமான விமானத்தில் பலமுறை சென்ற ராணுவ அதிகாரி புதிய தகவல்". தி இந்து தமிழ். 2 ஆகத்து 2016 அன்று பார்க்கப்பட்டது.
**ஷீலா தர்** (1929 - 26 ஜூலை 2001) இந்தியாவின் புது தில்லியில் வசித்து வந்த எழுத்தாளரும், கிரானா கரானா வகைப் பாடகருமாவார். இசை மற்றும் இசைக்கலைஞர்கள் பற்றிய மூன்று புத்தகங்களை உள்ளடக்கிய அவரது எழுத்துக்களுக்காக பரவலாக அறியப்பட்டுள்ளார். டெல்லி பல்கலைக்கழகத்தில் ஆங்கில இலக்கியத்தைக் கற்பித்து வந்த இவர், பொருளாதார நிபுணரும் பிரதமர் இந்திரா காந்தியின் ஆலோசகருமான பி.என்.தாரின் மனைவி ஆவார்.  

லேடி ஹார்டிங் மருத்துவக் கல்லூரியில் இருந்து வெளியேறிய பிறகு, ஷீலா இந்துக் கல்லூரியில் சேர்ந்தார் மேலும் 1950 ஆம் ஆண்டில் டெல்லி பல்கலைக்கழக ஆங்கில இலக்கியத்தில் ஹானர்ஸ் படிப்பை முடித்துள்ளார். பாஸ்டன் பல்கலைக்கழகம் சும்மா கம் லாட் விருதை இவரது முதுகலை படிப்பிற்காக வழங்கியுள்ளது, டெல்லி பல்கலைக்கழகத்தில் உள்ள பெண்கள் கல்லூரிப் பிரிவான மிராண்டா ஹவுஸில் சிறிது காலம் ஆங்கில இலக்கியம் கற்பித்துள்ள இவர், அரசாங்கத்தின் புத்தக பதிப்பகம் மற்றும் வெளீயிடுகள் பிரிவில் பணியில் சேர்ந்துள்ளார்.[]

ஷீலா, 1940கள் மற்றும் 50களில் தில்லியில் இருந்த இசைக்கலைஞர்களான மாதுர் காயஸ்தாக்களின் வாழ்க்கை முறையைப் பற்றி *ராகா ன் ஜோஷ்* என்ற புத்தகத்தை வெளியிட்டுள்ளார். இவரது அதிகாரத்துவ வாழ்க்கையின் அனுபவங்கள் மற்றும் படே குலாம் அலி கான், கேசர்பாய் கெர்கர், பிரான்நாத் மற்றும் பேகம் அக்தர் போன்ற இசைக்கலைஞர்களின் வாழ்க்கையின் நிகழ்வுகளை உள்ளடக்கி எழுதப்பட்டுள்ளது. 

ஷீலா தர் எழுதிய மேலும் இரண்டு புத்தகங்கள் ஹிந்துஸ்தானி பாரம்பரிய இசை மற்றும் அதன் பயிற்சியாளர்களின் உலகம் பற்றிய அவரது நுண்ணறிவை வெளிப்படுத்தும் விதத்தில் அமைந்துள்ளது.

நூற்பட்டியல்
------------

* இந்தியாவின் குழந்தைகள் வரலாறு (1961)
* நமது இந்தியா (1973)
* இதோ நான் சந்திக்க விரும்பும் ஒருவர் (1995)
* ராக'ன்' ஜோஷ்
* அப்பாவிகள், இசைக்கலைஞர்கள் மற்றும் அதிகாரத்துவவாதிகளின் கதைகள்

மேற்கோள்கள்
-----------

1. ↑  Padgaonkar, Dileep (28 July 2001). "Remembering Sheila". .
2. ↑  "Sheila Dhar | Biography & History | AllMusic". *AllMusic*. 2015-12-18 அன்று பார்க்கப்பட்டது.
3. ↑  Kumar, Kuldeep (2016-06-27). "Diving into the roots of our notes" (in en-IN). *The Hindu*. பன்னாட்டுத் தர தொடர் எண்:0971-751X. .
**திரவியம் ராஜகுமாரன்** (29 ஏப்ரல் 1990) என்பவர் தமிழ்நாட்டுத் தொலைக்காட்சி நடிகர் ஆவார்.

ஆரம்பகால வாழ்க்கை
-----------------

திரவியம் 1990 ஏப்ரல் 29 ஆம் தேதி தமிழ்நாட்டில் கோவையில் பிறந்தார். கோவையில் சி.எஸ்.ஐ பிஷப் அப்பசாமி கல்லூரியில் இளங்கலை பட்டம் பெற்றார். இவர் 15 ஜூன் 2014 அன்று தனது பெண்பரான ருதுவை திருமணம் செய்து கொண்டார், இவர்களுக்கு ஒரு பெண் குழந்தை 
உண்டு.

நடிப்புத் துறை
--------------

இவர் 2018 இல் விஜய் தொலைக்காட்சியில் ஈரமான ரோஜாவே என்ற தொடரின் மூலம் நடிப்புத்துறைக்கு அறிமுகமானார். இந்த தொடரில் வெற்றி என்ற கதாபாத்திரத்தில் கதாநாயகனாக நடித்துள்ளார். இந்த தொடர் இவருக்கு மிகப்பெரிய வெற்றியை கொடுத்தது. 2019 இல் விஜய் தொலைக்காட்ச்சி விருதுகளில் சிறந்த இளமையான ஜோடி என்ற விருது இவருக்கும் இவரின் ஜோடியான பவித்ராவுக்கு வழங்கப்பட்டது. இதே ஆண்டில் மிஸ்டர் அண்ட் மிசஸ் சின்னத்திரை என்ற விளையாட்டு போட்டி நிகழ்ச்சியில் தனது மனைவியுடன் கலந்து கொண்டார்.

தொடர்கள்
--------

|
|  |
| ஆண்டு | தொடர் | கதாபாத்திரம் | அலைவரிசை |
| 2018–ஒளிபரப்பில் | ஈரமான ரோஜாவே | வெற்றி | விஜய் தொலைக்காட்சி |
| 2019 | மிஸ்டர் அண்ட் மிசஸ் சின்னத்திரை | போட்டியாளராக |
| என்கிட்டே மோதாதே 2 | விருந்தினராக |
| 2020 | ஸ்பீட் கெட் செட் கோ |
|

விருதுகள் மற்றும் பரிந்துரைகள்
------------------------------

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2019 | விஜய் தொலைக்காட்சி விருதுகள் 2019 | சிறந்த இளமையான ஜோடிகள் | திரவியம் & பவித்ரா | வெற்றி
 |
|

மேற்கோள்கள்
-----------

1. ↑  "விஜய் டிவியில் புதிய தொடர் - ஈரமான ரோஜாவே". cinema.dinamalar.com. 2018-07-06 அன்று பார்க்கப்பட்டது.
சிவபெருமான் திருஇரட்டை மணிமாலை என்னும் நூல் 10 ஆம் நூற்றாண்டில் வாழ்ந்த கபிலதேவ நாயனார் என்பவரால் பாடப்பட்டது. இதில் 37 பாடல்கள் உள்ளன. 

இந்த நூலில் பல தலப்பெயர்கள் குறிப்பிடப்பட்டுள்ளன. அதிகைமங்கை, ஆரூர், ஐயாறு, ஒற்றியூர், கயிலை, கோவலூர், சத்திமுற்றம், தில்லை, பழனம், பாண்டிக்கொடுமுடி, மறைக்காடு, முதுகுன்று(தற்போதைய விருத்தாச்சலம்), வலஞ்சுழி, வாய்மூர், வெண்காடு என்பன அவை. இந்நூலின் பாடல்களில் சில அகத்துறைப் பாடல்கள்ளாக உள்ளன. 

நின்போல் அமரர்கள் நீள்முடி சாய்த்து நிமிர்த்துகுத்த  

பைம்போ துழக்கிப் பவளம் தழைப்பன, பாங்கறியா   

என்,போ லிகள்பறித் திட்ட இலையும் முகையுமெல்லாம்  

அம்போ தெனக்கொள்ளும் ஐயன் ஐ யாறென் அடித்தளமே.

இது திருவையாறு பற்றிய கட்டளைக் கலித்துறை.

அடியோமைத் தாங்கியோ ஆடை உடுத்தோ  

குடியோம்ப மாநிதியம் கொண்டோ – பொடியாடு  

நெற்றியூர் வாளரவ நீள்சடையாய் நின்னூரை  

ஒற்றியூர் ஆக்கிற் றுரை.

இது திருவெற்றியூர் மேல் பாடப்பட்ட வெண்பா. இந்தப் பாடல் ஒற்றியூரைச் சிவபெருமான் ஒற்றிக்கு வைத்தானோ என வினவும் நயத்தோடு பாடப்பட்டுள்ளது. அடியவர்களைத் தாங்கவோ, கோவண ஆடை உடுப்பதற்காகவோ, குடிமக்களைக் காப்பாற்ற நிதி வேண்டியோ ஒற்றிக்கு வைத்தான் எனப் பாடல் கேட்கிறது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1972, திருத்தப்பட்ட பதிப்பு 2005). *தமிழ் இலக்கிய வரலாறு, பத்தாம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
2. ↑  இதன் முதல்-பாடலும், இறுதிப்பாடலும் மண்டலித்து முடியாததால் இதில் மண்டலித்து முடியும் வகையில் 40 பாடல்கள் இருந்திருக்கலாம் எனக் கருதுகின்றனர்.
ஒரு முகவையில் திரவ ஆக்சிஜன்.
திரவ ஆக்சிஜன் ஒரு முகவையிலிருந்து வலுவான காந்தப்புலத்தில் கொட்டப்படும்போது அதன் இயல்காந்தத்தன்மையினால் காந்தப்புலத்தில் தற்காலிகமாக அந்தரத்தில் நிலைநிறுத்தப்படுகிறது.
**திரவ ஆக்சிசன்** அல்லது **திரவ ஒட்சிசன்** என்பது தனிம ஆக்சிசனின் ஒரு இயல்வடிவமாகும். தொழிற்துறைகளில் இது **LOX**, **LOx** அல்லது **Lox** எனக் குறிக்கப்பெறுகிறது. கடுங்குளிரிய பயன்பாடுடைய இது விண்ணூர்தி ஏவூர்திகளில் எரிபொருட்களுக்கான (எ.டு.: திரவ ஐதரசன், மண்ணெண்ணெய், மெத்தேன் ) ஆக்சிசனேற்றியாகப் பயன்படுத்தப்படுகிறது. திரவ ஆக்சிஜன் இயல்காந்தத் தன்மை உடையதாகும்; குதிரைலாய காந்தத்தின் இரு முனைகளுக்கிடையே இதனை நிலைநிறுத்த முடியும். கடுங்குளிரியப் பண்புடைய திரவ ஆக்சிஜன் தொடும் பொருட்களை எளிதில் உடையக்கூடிய பொருட்களாக மாற்றும் தன்மை கொண்டது.

இயல் பண்புகள்
-------------

* அடர்த்தி = 1.141 g/cm3 (1.141 kg/L or 1141 kg/m3)
* உறைநிலை = 54.36 K (−218.79 °C; −361.82 °F)
* கொதிநிலை = 90.19 K (−182.96 °C; −297.33 °F) at 101.325 kPa (760 mmHg)
* விரிவு விகிதம் = 1:861 under 1 standard atmosphere (100 kPa) and 20 °C (68 °F),

மேலும் பார்க்க
--------------

* திரவ ஐதரசன்
* கடுங்குளிரியல்
* சாடர்ன் V

உசாத்துணைகள்
------------

1. ↑  Moore, John W.; Stanitski, Conrad L.; Jurs, Peter C. (21 January 2009). *Principles of Chemistry: The Molecular Science*. Cengage Learning. பக். 297–. பன்னாட்டுத் தரப்புத்தக எண்:978-0-495-39079-4.. பார்த்த நாள்: 3 April 2011.
2. ↑  Cryogenic Safety. chemistry.ohio-state.edu.
3. ↑  Characteristics பரணிடப்பட்டது 2012-02-18 at the வந்தவழி இயந்திரம். Lindecanada.com. Retrieved on 2012-07-22.
உலகின் **மிகச்சிறிய உயிரினங்கள்** எவை என்பதனை அவற்றின் அளவை விளக்கக்கூடிய நீளம், உயரம், திணிவு போன்ற பல்வேறு அம்சங்களைக் கொண்டு தீர்மானிக்கலாம். இதுவரை மிகச்சிறிய உயிரினத்தை அறிவிப்பதில் அறிவியலாளர்களிடையில் உடன்பாடில்லை. ஏனெனில் இன்னும் பல உயிரினங்கள் கண்டறியப்படாது இருக்கலாம். உயிரினங்களைப் பாகுபடுத்துவதிலும், குறிப்பாக தீ நுண்மத்தை (virus) உயிருள்ளதா அல்லது உயிரில்லாததா என பாகுபடுத்துவதில், அறிவியலாளர்களிடையில் பல கருத்து வேறுபாடுகள் உள்ளன.

தீ நுண்மத்தைத் தவிர்த்து *Mycoplasma genitalium* என்ற பக்டீரியாவே இதுவரை கண்டறியப்பட்ட மிகச்சிறிய உயிரினமாகும்.

மிகச்சிறிய நுண்ணங்கிகள்
-----------------------

### மிகச்சிறிய தீ நுண்மம்(வைரசு)

அறிவியலாளர்கள் பலர் தீ நுண்மத்தை உயிரினமாகக் கருதுவதில்லை. ஏனெனில் இது கலக்கட்டமைப்பைக் கொண்டிராமையாலும் தனக்குத் தானே அனுசேபச் செயற்பாட்டை மேற்கொள்ள முடியாமையாலுமாகும். சில அறிவியலாளர்கள் இதனை உயிரினங்களுள் அடக்குவர். இதன்படி உலகில் இதுவரை கண்டறியப்பட்டுள்ள மிகச்சிறிய தீ நுண்மம் போர்ஸைன் சேர்கோவைரஸ் ஆகும்.

### *Mycoplasma genitalium*

இதுவே இதுவரை ஏற்றுக்கொள்ளப்பட்ட மிகச்சிறிய உயிரினமாகும். இது சில குரங்கு வகைகளின் சுவாசத்தொகுதில் வாழ்வதாகும். இது 200 தொடக்கம் 300 nm(நனோ மீற்றர்) நீளமானது. இது ஏனைய பக்றீரியாக்களை விட மிகச்சிறியதாகும்.

### மிகச்சிறிய மெய்க்கருவுயிரி

மிகச்சிறிய மெய்க்கருவுயிரி
பிராஸினோபைற்று அல்கா வகையின் ஒஸ்றியோகொக்கஸ் இன அல்காவே உலகில் இதுவரை அறியப்பட்ட மிகச்சிறிய மெய்க்கருவுயிரி ஆகும். இது 0.8 μm (மைக்ரோ மீற்றர்) மட்டுமே நீளமுடையது.

மிகச்சிறிய விலங்குகள்
---------------------

### மிகச்சிறிய மூட்டுக்காலி

உலகில் மிகச்சிறிய மூட்டுக்காலியாக *Stygotantulus stocki* என்ற ஒட்டுண்ணி உயிரினம் விளங்குகின்றது. இது 94 µm (0.0037 அங்குலம்) நீளமானதேயாகும். இது கிறஸ்டேசியன் (crustacean) என்ற இறால்கள் போன்ற உயிரினக் கூட்டத்தில் அடங்குவதாகும்.

#### மிகச்சிறிய பூச்சி

*Dicopomorpha echmepterygis* என்ற ஒட்டுண்ணி குளவி வகையின் ஆணினமே மிகச்சிறிய பூச்சியாகும். இது 139 μm அளவே நீளமுடையது. இதன் பெண்ணினம் 40 சதவீதம் பெரியதாகும்.

### மிகச்சிறிய முள்ளந்தண்டுளி

ஓர் நாணயத்தின் மேலே காணப்படும் *Paedophryne amauensis* இனத்தவளை. இதுவே உலகின் மிகச்சிறிய முள்ளந்தண்டுளியாகும்.
இதுவரை அறியப்பட்ட மிகச்சிறிய முள்ளந்தண்டுளி *Paedophryne amauensis* என்ற பபுவா நியுகினியில் காணப்படும் தவளையினமாகும். இது 7.0 தொடக்கம் 8.0 mm நீளத்தைக் கொண்டதாகும்.

மிகச்சிறிய தாவரம்
-----------------

### மிகச்சிறிய பூக்குந்தாவரம்

மிகச்சிறிய பூக்குந்தாவரம்
"டக்வீட்ஸ்" என்ற வொல்ஃபியா இனத்தாவரமே மிகச்சிறிய பூக்குந்தாவரமாகும். இதன் அதிகூடிய நிறை 150 மைக்ரோ கிராம்களாகும். இது 300 µm அளவே நீளமுடையது.
இலங்கையில் தமிழர் இனவழிப்பைக் கண்டித்தும், கனடிய அரசை தமிழர்களுக்கு உதவக் கோரியும், கனடியர்கள் மத்தியிலும் தமிழரிடையேயும் கூடிய விழிப்புணர்வை ஏற்படுத்தவும் **கனடாவில் 2009-ல் தொடர் எதிர்ப்புப் போராட்டங்கள்** நடைபெற்றுவந்தன. கவனயீர்ப்பு, உண்ணாநிலை, ஆர்ப்பாட்டம், மனிதச் சங்கிலி, கையெழுத்துப் போராட்டம் என பல வகைகளில் இப் போராட்டங்கள் மேற்கொள்ளப்பபட்டன.

நான்கு தளங்கள்
--------------

நான்கு முனைகள் இப்போராட்டத்தின் இலக்குகளாக இருந்தன.

### ஊடகத் தளம்

இலங்கையில் அரசு மேற்கொண்டு வரும் போர் பயங்கரவாதத்துக்கான போர் என இலங்கை 
அரசும், இலங்கை அரசுக்கு சார்பான அமைப்புக்களும் கடும் பரப்புரை மேற்கொண்டுவந்தன. இதை மீறி 
அங்கு இலங்கை அரசு மேற்கொண்டுவரும் இனவழிப்பை ஊடகங்ளுக்கு எடுத்துச்சொல்லி வருவது எதிர்ப்போராளிகளின் ஒரு முக்கிய கவனமாக இருந்தது.

### அரசியல் தளம்

அப்பொழுது, கனடாவின் நடுவண் அரசாக இருந்த கனடிய மரபுவழி அரசு இலங்கை அரசுக்கு சார்பானதாக இருந்தது. எனினும், தொடர் போராட்டத்தின் மூலம், தமிழ் மக்களுக்கு ஏற்படும் இழப்புகளை பற்றி எடுத்துச் சொல்ல முயற்சி செய்யப்பட்டது. உணவு, மருந்து, உறைவிடம் எப்படி போர் கருவிகளாக இலங்கை அரசால் பயன்படுத்தப்பட்டது பற்றி எடுத்துக்கூறப்பட்டது.

### பொருளாதரத் தளம்

கனடாவில் வாழும் தமிழர்கள் இலங்கையில் உற்பத்தியாகும் பொரும் தொகைப் பொருட்களை கொள்வனவு செய்கிறார்கள். இதை தடுப்பது எதிர்ப்புப் போராளிகளின் இலக்கு ஆகும்.

### குடிமக்கள் தளம்

பேரணிகளில், வீதிச் சந்தியில் மட்டுமல்லாமல், நாளாந்தம் சந்திக்கும் இதர மக்களிடமும் இலங்கைப் போரின் கொடுமைகள் பற்றி எடுத்துச் சொல்லவது உத்தியாக இருந்தது.
**தேசியப் பெண் மருந்தாளுனர்கள் சங்கம்** (*National Association of Women Pharmacists*) 1905 ஆம் ஆண்டு சூன் மாதம் 15 ஆம் தேதி இலண்டனில் நிறுவப்பட்டது. மார்கரெட்டு எலிசபெத் புக்கானன் மற்றும் இசபெல்லா இசுகின்னர் கிளார்க்கு ஆகியோருக்கு இடையே நடைபெற்ற விவாதங்களைத் தொடர்ந்து இம்முடிவு எடுக்கப்பட்டது. ஆரம்ப கூட்டங்கள் இசுகின்னர் கிளார்க்கின் வீட்டில் நடைபெற்றன. பிரதான அல்லது துணை தேர்வில் தேர்ச்சி பெற்றவர்களுக்கு மட்டுமே உறுப்பினர் சேர்க்கை என்று கட்டுப்படுத்தப்பட்டது. 50 பெண்கள் உடனடியாக சங்கத்தில் இணைந்தனர். 1912 ஆம் ஆண்டில் புக்கானன், நடைமுறையில் மருந்தகத்தை கடைப்பிடிக்கும் அனைத்து பெண்களும் உறுப்பினர்களாக இருந்ததாகக் கூறினார். புக்கான ஒரு கட்டத்தில் சங்கத்தின் தலைவராகவும் பணியாற்றினார்.

எல்சி ஊப்பர் 1879-1969 காலத்தில் சங்கத்தின் முதல் செயலாளராக இருந்தார். இவரும் மற்ற உறுப்பினர்களும் பெண்களுக்கான வாக்குரிமையை ஆதரித்து 1911 ஆம் ஆண்டு சூன் மாதம் 17 அன்று வெசுட்மின்சுடரில் இருந்து ஆல்பர்ட் அரங்கம் வரை 40,000 பேர் கொண்ட பெண்கள் ஊர்வலத்தில் கலந்து கொண்டனர். 1911 ஆம் ஆண்டு சூன் மாதம் நடைபெற்ற ஊர்வலத்திற்கு ஆதரவாக வேதியியலாளர் மற்றும் மருந்தாளுனர்களும் பெண் மருந்தாளர்களின் புகைப்படங்களை சுமந்து சென்று எல்சி ஊப்பரிடம் சமர்ப்பித்தனர். இவர் அப்போது அறிவியல் பிரிவில் இருந்தார். பல பெண் மருந்தாளுநர்கள் இரண்டரை மணிநேர அணிவகுப்பை மேற்கொண்டனர்.

இச்சங்கம் ராயல் பார்மாசூட்டிகல் சங்கத்திற்கு ஆதரவளிக்கிறது மற்றும் ஒத்துழைக்கிறது, ஆனால் இது ஒரு சுயாதீனமான சங்க அமைப்பாகும்.

2019 ஆம் ஆண்டின் வருடாந்திர பொதுக் கூட்டத்தில், 2019 ஆம் ஆண்டின் இறுதியில் சங்கத்தை கலைத்து விட முடிவு எடுக்கப்பட்டது. ஆனால் மருந்தாளுனர்களின் பாதுகாப்பு சங்கத்திற்குள் ஒரு அரை தன்னாட்சி வலைப்பின்னலாக தொடரும் என்றும் கூறப்பட்டுள்ளது.

மேற்கோள்கள்
-----------

1. ↑  Rayner-Canham, Marlene; Rayner-Canham, Geoffrey (2008). *Chemistry Was Their Life: Pioneering British Women Chemists, 1880-1949*. Imperial College Press. பக். 398. பன்னாட்டுத் தரப்புத்தக எண்:1860949878.
2. ↑  Rayner-Canham, Marlene; Rayner-Canham, Geoffrey (2008). *Chemistry Was Their Life: Pioneering British Women Chemists, 1880-1949*. Imperial College Press. பக். 402. பன்னாட்டுத் தரப்புத்தக எண்:1860949878.
3. ↑  "Celebrating Elsie Hooper, early pioneer for women pharmacists, on International Women's Day". Pharmaceutical Journal. 8 March 2018.. பார்த்த நாள்: 10 May 2018. 
[*தொடர்பிழந்த இணைப்பு*]
4. ↑  "Women pharmacists demand the vote". Wellcome Library. 13 October 2015.. பார்த்த நாள்: 13 May 2018.
5. ↑  "The Association's Mission". *NAWP*. 10 May 2018 அன்று பார்க்கப்பட்டது.
6. ↑  "The future of NAWP". NAWP. 6 May 2019.. பார்த்த நாள்: 6 May 2019.
7. ↑  "National Association of Women Pharmacists to become part of Pharmacists’ Defence Association". Pharmaceutical Journal. 3 October 2019.. பார்த்த நாள்: 20 November 2019. 
[*தொடர்பிழந்த இணைப்பு*]

புற இணைப்புகள்
--------------

* அதிகாரப்பூர்வ இணையதளம்
**கூத்தூர்** தமிழ்நாடு மாநிலத்தில் நாகப்பட்டினம் மாவட்டத்தின் கீழ்வேளுர் வட்டத்திலுள்ள கிராமம் ஆகும். இங்கு, சுமார் ஆயிரம் குடும்பங்கள் உள்ளன. ஒரு காலத்தில் கூத்தாடிகள் அதிகம் வாழ்ந்ததால் இப்பெயர் பெற்றிருக்கலாம் என கருதப்படுகிறது[]. இக்கிராமத்தில், அனைத்து மதமக்களும் ஒற்றுமையுடனும் சமத்துவத்துடனும் வாழ்ந்து வருகிறார்கள்.

விவசாயம்
--------

இங்கு வாழும் பெரும்பாலான மக்கள் விவசாயத்தினையே நம்பியுள்ளனர். பாசனத்திற்கு பெரும்பாலும் காவிரி நீரையே நம்பியுள்ளனர். காவிரியின் கிளை நதியான வெண்ணாறு பாய்ந்து வளப்படுத்துகிறது. ஒரு காலத்தில் முப்போகம் விளைந்த ஊரில் காவிரி நீர் வராத காரணத்தால் இன்று ஒரு போகம் மட்டுமே சாகுபடி செய்யப்படுகிறது. எங்கள் ஊரில் ’உழுபவனுக்கெ நிலம் சொந்தம்’ என்று போராடக்கூடிய அமைப்பு ஒன்று உள்ளது[]. அந்தமைப்பின் தலைவராக கிருஷ்ணம்மாள் ஜெகன்னாதன் உள்ளார். இவர் வேலை இல்லாதவர்களுக்கு வேலைவாய்ப்பும், வீடு இல்லாதவர்களுக்கு வீடுகட்டவும் ஏற்பாடு செய்து உதவி வருகிறார்.

வசதிகள்
-------

முஸ்லிம் மதத்தினைச் சார்ந்த வீடுகளில் வீட்டுக்கொருவர் வெளிநாட்டில் வேலைப் பார்த்துவருகின்றனர்[]. ஆகையால் இந்த ஊர் அனைத்து வசதிகளும் உடைய ஊராக உள்ளது. இங்கு, புகைவண்டி நிலையம், அரசு பொதுவுடைமை வங்கி, கூட்டுறவு வங்கி, அஞ்சல் அலுவலகம் மற்றும் ஊராட்சி ஒன்றிய நடுநிலைப்பள்ளி போன்றவை உள்ளன. இந்த ஊர் அருகில் திருவாரூர் தியாகராஜர் திருக்கோவில் உள்ளது. இங்குதான் ஆசியாவிலேயே மிகப்பெரியத்தேர் உள்ளது[].
வெப்பச் சிதைவு(Pyrolysis)
அடுப்புக்கரி
**கரி** (About this soundஒலிப்பு (உதவி·தகவல்)) (ஆங்கிலம்-Charcoal) என்பது தாவரங்களும், விலங்குகளும் எரியூட்டப்படும் போது, முழுமையாக எரியா நிலையில் எஞ்சி நிற்கும் திட எரிபொருள் ஆகும். எரிக்கப்படும் பொருட்களிலுள்ள நீர், ஆவியாகும் போது கரி என்ற இத்திணமப் பொருள் கிடைக்கிறது. வழக்கமாகக் கரியை தொழிற்சாலைகளில், தீயாற்பகுப்பு / வெப்பச் சிதைவு முறையில் உருவாக்குகின்றனர்.

நம் பூமி அன்னையின் நுரையீரல் எனப்படும், அமேசான் காடுகளின் பெரும்பகுதி கரி உருவாக்கத்திற்காக அழிக்கப்படுகின்றன. பிரேசில் போன்ற சில நாடுகளின் பொருளாதார வளம் ஓரளவு இதனைச் சார்ந்தே உள்ளது. கரியைப்பயன்படுத்தவதன் மூலம் பெருமளவு சுற்றுச்சூழல் மாசு உருவாகிறது.

தோற்றம்
-------

திறந்தவெளி கரி உருவாக்கம்,1900, நெதர்லாந்து.
எரியும் அடுப்புக்**கரி**
முதன்முதலாக மானுட பயன்பாட்டில் கரி தோன்றியதை அறுதியிட்டுக்கூற முடியாது. எனினும், உலகின் பல இடங்களில் இதன் பயன்பாடு பரவலாக இருந்ததற்கான சான்றுகள் கிடைத்துள்ளன. பல்வேறு முறைகளில், கரியானது உருவாக்கப்படுகிறது. கரியின் மூலப்பொருட்களைத் தொழிற்சாலைகளில் அறிவியல் முறையில் எரிக்கும் போது, 90%கரி உருவாகிறது. முன்பு குவியலாகத் திறந்தவெளியில் எரித்துப் பெற்றனர். இதன் மூலம் ஏறத்தாழ30% கரி கிடைத்தது. அதன்பின்பு, கீழ்பக்கம் மட்டும் வளி நுழையும் வண்ணம் கட்டிடம் அமைத்து எரித்துக் கரியைப் பெற்றனர்.இம்முறையில் மூலப்பொருட்களிலிருந்து, ஏறத்தாழ 50%கரி கிடைத்தது.

மூடிய நிலைகரி உருவாக்கம், அமெரிக்கா

செயற்கைக் கரி
-------------

* எரியும் தீயில் நீர் ஊற்றி அணைத்து மிஞ்சும் கரி அடுப்புக்கரி எனப்படும்.
* மூட்டக் கரி. பச்சை மரங்களைத் துண்டு துண்டாக வெட்டி ஒரு வாரம் உலர்ந்ததும் கூம்பாக அடுக்கி அதன் மேலே பயிர் அறுவடை செய்த தட்டை போன்ற புல் வகைகளைச் சார்த்தி சேற்றுமண் கோட்டு அதன்மேல் மெழுகி, உள்ளே தீயிட்டு உள்ளேயே எரிந்து அடுக்கப்பட்ட மரத்துண்டுகளின் அளவுக்கு ஏற்ப நானகைந்து நாள் புழுங்குமாறு செய்து பின்னர் நீர் ஊற்றி அணைத்துக் கரியை எடுத்துக்கொள்வர். மூட்டம் போட்டுச் செய்த கரி மூட்டக்கரி.

சங்க இலக்கியங்களில் கரி
-----------------------

பின்வரும் பொருளில் தமிழ் இலக்கியங்களில் **கரி** என்னும் சொல் கையாளப்படுகிறது.

* சாட்சியம் - **கரி**போக் கினாராதலானும் (தொல்காப்பியம். பொ. 649, உரை).
* யானையையும் குறித்தது - கொடுங்**கரி**க் குன்றுரித்து (திருவாசகம் 6, 19).
* எரித்துக் கரியாக்குதல் - **கரி**த்த மூன்றெ யில் (கம்பராமாயணம். ஊர்தேடு. 44).
* கரி = எரிபொருள் = இருந்தை - வாலிதாம் பக்க **மிருந்தை**க் கிருந்தன்று (நாலடியார். 258).
* கரி = எரிபொருள். கரிகுதிர்மரத்த கான வாழ்க்கை (அகநானூறு. 75)
* கண்ணிடுமை - **கரி**போக்கினாரே (சீவக சிந்தாமணி. 626).
* அக்கினி பகவானின் ஏழுநாக்களில் ஒன்று.
* வெறுத்தல் - **கரி**த்து நின்றான் கருதாதவர் சிந்தை (திருமந்திரம் 2431).
* கரி என்னும் சொல் பயனாகும் திருக்குறள்களின் எண்கள்: 25, 177, 245, 277, 1060

சாட்சி கூறுவோன் - இந்திரனே சாலுங் கரி (குறள், 25).

படங்கள்
-------

* இந்திய மூட்டக்கரி இந்திய மூட்டக்கரி

1. ↑  ಇದ್ದಿಲು ಪ್ರಯೋಜನಗಳು
**ரீகல் சினிமா** (*Regal Cinema*) மும்பையில் உள்ள கொலாபா காஸ்வேயி்ல் அமைந்துள்ளது. இது அழகான வேலைப்பாடுகளால் ஆன திரையரங்கம் ஆகும். இந்த திரையரங்கம் ஃப்ராம்ஜி சித்வாவால் கட்டப்பட்டது. ரீகல் சினிமாவில் ஒளிபரப்பப்ட்ட முதல் படம் லாரல் மற்றும் ஹார்டி ஆகும்.

வரலாறு
------

ரீகல் சினிமா 1930ஆம் ஆண்டு மும்பையில் கட்டப்பட்டது. 1933ஆம் ஆண்டு திறக்கப்பட்டது. 19ஆம் நூற்றாண்டு பிரபல கட்டிடக் கலைஞர் சார்லஸ் ஸ்டீவன்ஸ் இத்திரையரங்கினை வடிவமைத்தார். உட்புறக் கண்ணாடி வேலைப்பாடுகளை கார்ல் ஷாரா வடிவமைத்தார். பிரதான கலையரங்கில் வெளிர் ஆரஞ்சு மற்றும் ஜேட் பச்சை நிறத்தில் சூரிய உதயங்கள் இருந்தன. ரீகல் சினிமாவின் வெளிப்புறம் காற்றோட்டமாகவும் குளிர்ச்சியாகவும் இருக்கும். ரீகல் சினிமா முழுமையாக வலுவூட்டப்பட்ட கான்கிரீட் சிமெண்டில் கட்டப்பட்டது. தியேட்டர் முழுவதும் குளிரூட்டப்பட்டது. ரீகல் சினிமா மும்பையி்ல் முன்னணி திரையரங்காக விளங்குகிறது.

மேற்கோள்கள்
-----------

1. ↑  "Salaam Bombay". *Times of Malta*. 30 November 2008. .
2. 1 2  "The Regal theatre's grandeur, intact & vibrant". *தி எகனாமிக் டைம்ஸ்*. 28 November 2009. .
3. ↑  "First air conditioned theatre". Limca Book of Records. 11 June 2013 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------

* பொதுவகத்தில் ரீகல் சினிமா தொடர்பாக ஊடகக் கோப்புகள் உள்ளன.
* Legends of the causeway – *Regal cinema*
**மும்பை நேரம்** *(Bombay Time)* என்பது 1884 ஆம் ஆண்டில் பிரித்தானிய இந்தியாவில் நிறுவப்பட்ட இரண்டு நேர மண்டலங்களில் ஒன்றாகும். அமெரிக்காவில் உள்ள வாசிங்டன், டி. சி.யில் நடைபெற்ற அனைத்துலக நிலநெடுவரை மாநாட்டில் இந்நேர வலையம் நிறுவப்பட்டது. 90 ஆவது நெடுவரை கிழக்கை கொல்கத்தாவும் 75 ஆவது நெடுவரை கிழக்கை மும்பையும் பயன்படுத்திக் கொள்ள வேண்டும் என்று நெடுவரை மாநாடு இந்தியாவிற்காக இரண்டு நேர வலயங்களை வரையறுத்தது. கிரீன்விச் இடைநிலை நேரத்திற்கு நான்கு மணி 51 நிமிடங்கள் முன்னதாக இருக்குமாறு மும்பை நேரம் வரையறுக்கப்பட்டது.

இந்திய சீர் நேரம் 1906 ஆம் ஆண்டு சனவரி 1 இல் ஏற்றுக் கொள்ளப்பட்ட காரணத்தால் மும்பை நேரத்தை இந்திய சீர் நேரமாக மாற்றுவது சிரமமாக இருந்தது. மும்பை நேர வலய மாற்றத்தின் போது, இந்திய சுதந்திர இயக்கத்தின் முக்கியமான சுதந்திர போராட்ட வீரர் பால கங்காதர திலகர் மீது ஒரு குண்டுவெடிப்பு வழக்கில் வழக்கு நடந்து கொண்டிருந்தது. அரசுக்கு எதிராக மக்கள் போராட்டமும் நிகழ்ந்து கொண்டிருந்ததால் பிரபல வழக்கறிஞர் பெரோசா மேத்தா இம்மாற்றத்திற்கு எதிராக வாதாடினார். மக்கள் நம்பிக்கையைப் பெறாமல் மும்பை நகராட்சி ஆணையம்< சிலநாட்களுக்கு நேரவலைய மாற்றம் செய்யவிடாமல் நிறுத்தி வைத்தார். பொது மக்களின் ஏகோபித்த எதிர்ப்பு காரணமாக அரசாங்கம் இம்மாற்றத்தை செயல்படுத்துவதை நிறுத்தியது. 1955 ஆம் ஆண்டு வரை மும்பை நேரமே பயன்பாட்டில் இருந்தது.

மேற்கோள்கள்
-----------

1. ↑  "Indian Time Zones (IST)". *Greenwich Mean Time (GMT)*. 2006-08-13 அன்று பார்க்கப்பட்டது.
2. ↑  "Indian Time Zones (IST)". *Project Gutenberg*. International Conference Held at Washington for the Purpose of Fixing a Prime Meridian and a Universal Day. October, 1884 Protocols of the Proceedings. 2006-08-13 அன்று பார்க்கப்பட்டது.
3. ↑  "Bombay time". *Mumbai-central.com*. 2001-12-08. 2007-09-28 அன்று மூலம் பரணிடப்பட்டது. 2006-08-13 அன்று பார்க்கப்பட்டது.

இவற்றையும் காண்க
----------------

* இந்திய சீர் நேரம்
* கொல்கத்தா நேரம்
* போர்ட் பிளேர் இடைநிலை நேரம்